
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1211 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση του δικαιώματος υπογραφής προσω¬ 
ρινής τροποποίησης ή περικοπής δρομολογίων, 
καθώς και εκτέλεσης εκτάκτων δρομολογίων ή 

προσεγγίσεων σε δρομολογημένα πλοία. 1 

Έγκριση του Οργανισμού Εσωτερικής Υπηρεσίας του 
Νομικού Προσώπου «Χώροι Αθλησης» του Δήμου 

Μυτιλήνης. 2 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Παλιανής. 3 

Έγκριση πρόσληψης προσωπικού με σύμβαση μί¬ 
σθωσης έργου για τη λειτουργία του ΚΕΠ Δήμου 

Αγίου Νικολάου. 4 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του ΚΕΠ Δήμου Μα¬ 
κρύ Γ ιαλού. 5 

Έγκριση πρόσληψης προσωπικού με σύμβαση μί¬ 
σθωσης έργου από το Δημοτικό Στάδιο Αρχα- 
νών «Μαρκομιχελάκειο». 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 1617/3.4.2006 
απόφαση του Γενικού Γραμματέα της Περιφέ¬ 


ρειας Ανατ. Μακεδ. - Θράκης. 7 

ΑΠΟΦΑΣΕΙ Σ 

Αριθμ. 3337.3/3/2006 (1) 


Μεταβίβαση του δικαιώματος υπογραφής προσωρινής 
τροποποίησης ή περικοπής δρομολογίων, καθώς και 
εκτέλεσης εκτάκτων δρομολογίων ή προσεγγίσεων 
σε δρομολογημένα πλοία. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη, 

1. Τις διατάξεις: 

α. Των άρθρων 54 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυρώθη¬ 
κε με το άρθρο πρώτο του π.δ/τος 63/2005 (Α' 98). 

β. Των άρθρων 165 και 166 του Κώδικα Δημοσίου Ναυ¬ 
τικού Δικαίου, όπως έχουν τροποποιηθεί και ισχύουν. 

γ. Της παραγράφου 2 του άρθρου έκτου και της παρα¬ 
γράφου 2 του άρθρου έβδομου του ν. 2932/2001 «Ελεύθε¬ 
ρη παροχή υπηρεσιών στις θαλάσσιες ενδομεταφορές» 


1 Σεπτεμβρίου 2006 

(Α' 145), όπως τροποποιήθηκαν αντίστοιχα με την παρά¬ 
γραφο 4 του άρθρου 25 του ν. 3450/2006 «Αναβάθμιση 
και αναδιάρθρωση της ναυτικής εκπαίδευσης και άλλες 
διατάξεις» (Α’64) και το άρθρο 27 του ν. 3153/2003 «Ναυ¬ 
τική επαγγελματική εκπαίδευση, κατάρτιση και επιμόρ¬ 
φωση και ρύθμιση άλλων θεμάτων αρμοδιότητας ΥΕΝ» 
(Α' 153). 

δ. Του π.δ. 242/1999 «Οργανισμός Υπουργείου Εμπορι¬ 
κής Ναυτιλία» (Α' 201), όπως τροποποιήθηκε και ισχύει 
σήμερα. 

2. Την υπ’ αριθμ. 4/27.6.2006 γνωμοδότηση του Συμβου¬ 
λίου Ακτοπλοϊκών Συγκοινωνιών. 

3. Την υπ’ αριθμ. 04/2003 διαπιστωτική πράξη της Ρυθ¬ 
μιστικής Αρχής Θαλασσίων Ενδομεταφορών. 

4. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο 1 

Ο Αρχηγός Λιμενικού Σώματος εξουσιοδοτείται για 
την αποδοχή αιτημάτων μεταβολής των δρομολογίων 
για αντιμετώπιση έκτακτων συγκοινωνιακών αναγκών 
καθώς και των προγραμματισμένων χρόνων διακοπής 
τους, μέχρι της συγκλήσεως του Συμβουλίου Ακτοπλοϊ¬ 
κών Συγκοινωνιών (Σ.Α.Σ). 

Αρθρο 2 

Μεταβιβάζουμε στα παρακάτω υφιστάμενα όργανα το 
δικαίωμα της υπογραφής επί αιτημάτων σε θέματα θα¬ 
λασσίων ενδομεταφορών: 

1. Ο Διευθυντής της Διεύθυνσης Θαλασσίων Συγκοι¬ 
νωνιών, εκτός των περιπτώσεων που το εν λόγω δικαί¬ 
ωμα ανατίθεται στους προϊσταμένους των Λιμενικών 
Αρχών: 

α. Την προσωρινή τροποποίηση δρομολογίων. 

β. Την προσωρινή περικοπή δρομολογίων. 

γ. Την προσωρινή εκτέλεση έκτακτων δρομολογίων ή 
προσεγγίσεων σε άλλους λιμένες από τα ήδη δρομολο¬ 
γημένα πλοία. 

δ. Την έγκριση για την κατ’ εξαίρεση παραλαβή-απο- 
βίβαση επιβατών Ε/Γ-Τ/Ρ πλοίων. 

ε. Την έκδοση βεβαιώσεων που αφορούν σε πλόες με 
ολική ναύλωση σύμφωνα με την υπ’ αριθμ. 04/2003 δι- 
απιστωτική πράξη της Ρυθμιστικής Αρχής Θαλασσίων 
Ενδομεταφορών. 

2. Οι προϊστάμενοι των Λιμενικών Αρχών, 1) Πειραιά, 2) 
Ραφήνας, 3) Ελευσίνας, 4) Πάτρας, 5) Νεάπολης Βοιών, 6) 
Κυλλήνης, 7) Κεφαλληνίας, 8) Κέρκυρας, 9) Αιδηψού, 10) 
Χαλκίδας, 11) Κύμης, 12) Βόλου, 13) Στυλίδας, 14) Καβάλας, 

15) Ιερισσού, 16) Χανίων, 17) Λευκάδος, 18) Λαυρίου, 19) 
Πόρου, 20) Αλεξανδρούπολης, 21) Σπετσών: 
α. Την προσωρινή τροποποίηση δρομολογίων, 
β. Την προσωρινή περικοπή δρομολογίων, 
γ. Την προσωρινή εκτέλεση έκτακτων δρομολογίων ή 
προσεγγίσεων των ήδη δρομολογημένων πλοίων και 
δ. Την έκδοση βεβαιώσεων που αφορούν σε πλόες με 
ολική ναύλωση σύμφωνα με την υπ’ αριθμ. 04/2003 διαπι- 
στωτική πράξη της Ρυθμιστικής Αρχής Θαλασσίων Ενδο- 
μεταφορών, στις παρακάτω δρομολογιακές γραμμές: 

1) Πειραιάς - Αργοσαρωνικός 
Πέραμα - Παλούκια Σαλαμίνας 
Πειραιάς - Σαλαμίνα. 

2) Ραφήνα - Μαρμάρι - (Κάρυστος) 

Αγία Μαρίνα - Νέα Στύρα (Αλμυροπόταμος) 

Ραφήνα - Κυκλάδες. 

3) Σαλαμίνα - Πέραμα Μεγάρων. 

4) Ρίο - Αντίρριο Πάτρα - Σάμη - Ιθάκη 
Πάτρα - Κέρκυρα - Ηγουμενίτσα 

5) Πούντα - Ελαφόνησος 
Νεάπολη Βοιών - Κύθηρα 

6) Κυλλήνη - Ζάκυνθος 
Κυλλήνη - Πόρος 
Κυλλήνη - Αργοστόλι 

7) Πεσάδα - Σχοινάρι 
Σάμη - Ιθάκη 

Σάμη - Αστακός 

8) Κέρκυρα - Ηγουμενίτσα - Παξοί 
Λευκίμμη - Ηγουμενίτσα - Πλαταριά 
Κέρκυρα - Κεφαλονιά 

Λευκίμμη - Παξοί 
Κέρκυρα - Διαπόντιοι νήσοι 

9) Αιδηψός - Αρκίτσα 

Αγ. Γεώργιος - Αγ. Κων/νος 

10) Ωρωπός - Ερέτρια 

11) Κύμη -Σκύρος 

12) Βόλος - Βόρειες Σποράδες 

13) Άγιος Κωνσταντίνος - Βόρειες Σποράδες 
Γλύφα - Αγιόκαμπος 

14) Λιμένες Καβάλας - Λιμένες Θάσου 

15) Αμμουλιανή - Τρυπητή - Λιμένες Αγίου Όρους 

16) Λιμένες Νοτιοδυτικής Κρήτης - Ελαφόνησος - Γαύ- 
δος 

17) Λευκάδα - Ιθάκη - Κεφαλονιά - Αστακός 

18) Λαύριο - Κέα - Κύθνος 

19) Πόρος - Γαλατάς 

20) Αλεξανδρούπολη - Σαμοθράκη 

21) Σπέτσες -Κόστα 

Άρθρο 3 

1. Η αποδοχή των σχετικών αιτημάτων του άρθρου 2 
της παρούσας γίνεται ύστερα από συνεννόηση με τις 
κατά τόπους Λιμενικές Αρχές προσέγγισης των πλοίων 
εφόσον: 

α) για την τροποποίηση δρομολογίων: 

• Δεν δημιουργούνται προβλήματα στην ασφάλεια και 
λειτουργικότητα των λιμένων. 

• Δεν διαταράσσεται η εξυπηρέτηση της γραμμής σύμ¬ 
φωνα με τις συνήθεις συγκοινωνιακές ανάγκες. 

• Δεν δημιουργούνται διακρίσεις σε βάρος άλλων πλοι¬ 
οκτητών. 

β) για την περικοπή δρομολογίων ή ενδιάμεσων λιμένων 
προσέγγισης: 

• Δεν έχουν εκδοθεί εισιτήρια. 


• Δεν διαταράσσεται η εξυπηρέτηση της γραμμής σύμ¬ 
φωνα με τις συνήθεις συγκοινωνιακές ανάγκες. 

• Δεν δημιουργούνται διακρίσεις σε βάρος άλλων πλοι¬ 
οκτητών. 

γ) για την προσωρινή εκτέλεση είτε έκτακτων δρο¬ 
μολογίων στην ίδια γραμμή είτε σε διαφορετική, είτε 
προσεγγίσεων σε άλλους λιμένες: 

• Δεν καλύπτονται οι πάγιες συγκοινωνιακές ανά¬ 
γκες. 

• Δεν διαταράσσεται η συνέχεια της εξυπηρέτησης 
της γραμμής. 

• Δεν δημιουργούνται διακρίσεις σε βάρος άλλων πλοι¬ 
οκτητών. 

2. Το μέγιστο προσωρινό χρονικό διάστημα που αφο¬ 
ρούν οι αποφάσεις του άρθρου 2 της παρούσας καθορί¬ 
ζεται μέχρι δέκα ημέρες με δικαίωμα παράτασης δέκα 
επιπλέον ημέρες. 

Άρθρο 4 

1. Η υπ’ αριθμ. 3332.3/20/02/6.11.2002 υπουργική απόφαση 
(ΦΕΚ Β' 1432/2002) και η παράγραφος 24 του άρθρου 3 
της υπ’ αριθμ. 5221.1/04/04/20.2.2004 υπουργικής απόφα¬ 
σης (ΦΕΚ Β'/1642/2004) καταργούνται. 

2. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 7039 (2) 

Έγκριση του Οργανισμού Εσωτερικής Υπηρεσίας του Νο¬ 
μικού Προσώπου «Χώροι Άθλησης» του Δήμου Μυτι¬ 
λήνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/Α'). 

2. Τις διατάξεις του ν. 2683/1999 «Κύρωση του Κώδικα 
κατάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. και άλλες διατάξεις. 

3. Τις διατάξεις της παρ. 2 του άρθρου 18 του ν. 2539/ 

1997. 

4. Τις διατάξεις του άρθρου 14 του ν. 2880/2001 «Πρό¬ 
γραμμα Πολιτεία για τη μεταρρύθμιση και τον εκσυγχρο¬ 
νισμό της Δημόσιας Διοίκησης και άλλες διατάξεις». 

5. Τις διατάξεις του ν. 2190/1994 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» όπως ισχύει με τις τροποποιήσεις του. 

6. Τις διατάξεις του άρθρου 27 του ν. .2081/1991 με το 
οποίο προστέθηκε νέο άρθρο 29Α στο ν. 1558/1985 για 
τον έλεγχο των δαπανών που προκαλούν οι διοικητικές 
κανονιστικές πράξεις. 

7. Τις διατάξεις του ν. .2755/1991 «Ερασιτεχνικός και 
επαγγελματικός αθλητισμός και άλλες διατάξεις». 

8. Τις διατάξεις των άρθρων 1, 2, 3, 4, 5, 6, 7 του ν.3205/ 
2003. 

9. Τις διατάξεις της παρ. 1 του άρθρου 13 του ν.2672/ 

1998. 

10. Τις διατάξεις του π.δ. 50/2001 «Καθορισμός προσό¬ 
ντων διορισμού σε θέσεις φορέων του Δημόσιου τομέα 
όπως αυτό τροποποιήθηκε με το π.δ. 347/2003 και το 
π.δ. 44/2005. 

11. Τα άρθρα 203 και 26Α του π.δ. 410/1995, όπως ισχύ¬ 
ουν. 

12. Την υπ’ αριθμ. 36/2006 απόφαση του Διοικητικού 
Συμβουλίου του Νομικού Προσώπου «Χώροι Άθλησης» 
του Δήμου Μυτιλήνης. 

13. Την υπ’ αριθμ. 235/2006 απόφαση του Δημοτικού 
Συμβουλίου του Δήμου Μυτιλήνης. 

14. Το υπ’ αριθμ. 25/2006 πρακτικό του Υπηρεσιακού 
Συμβουλίου των Δημοτικών και Κοινοτικών Υπαλλήλων 
Νομού Λέσβου το οποίο γνωμοδότησε ομόφωνα υπέρ 
της έγκρισης του Οργανισμού Εσωτερικής Υπηρεσίας 
του Νομικού Προσώπου «Χώροι Άθλησης» του Δήμου 
Μυτιλήνης, Νομού Λέσβου. 

15. Την υπ’ αριθμ. 1264/17.7.1998 απόφαση του Γενικού 
Γραμματέα της Περιφέρειας Βορείου Αιγαίου για μεταβί¬ 
βαση του δικαιώματος υπογραφής με εντολή του Γ ενικού 
Γ ραμματέα της Περιφέρειας στο Γ ενικό Διευθυντή της 
Περιφέρειας, αποφασίζουμε: 

Εγκρίνουμε την υπ’ αριθμ. 36/2006 απόφαση του Δι¬ 
οικητικού Συμβουλίου του Νομικού Προσώπου «Χώροι 
Άθλησης» του Δήμου Μυτιλήνης Νομού Λέσβου, με την 
οποία ψηφίζεται ο Οργανισμός Εσωτερικής Υπηρεσίας 
του Νομικού αυτού Προσώπου ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΩΝ ΧΩΡΩΝ ΑΘΛΗΣΗΣ 
ΤΟΥ ΔΗΜΟΥ ΜΥΤΙΛΗΝΗΣ - Ν.Π.Δ.Δ. 

Οι Υπηρεσίες των Χώρων Άθλησης του Δήμου Μυτιλή¬ 
νης λειτουργούν σε επίπεδο τμήματος, σύμφωνα με την 
υπ’ αριθμ. 3534/23.4.2001 συστατική πράξη προσαρμογής 
του (ΦΕΚ 577/18.5.2001 τεύχος δεύτερο.) 

Σε επίπεδο τμήματος Γ υμναστηρίων, με Γ ραφεία: 

1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών εγκαταστά¬ 
σεων. 

3. Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ - 

ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματος του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κα¬ 
νονισμού λειτουργίας των Χώρων Αθλησης του Δήμου 
Μυτιλήνης. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού ή Κοινοτικού χώρου άθλησης 
σε θέματα συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατί¬ 
θεται από το Διοικητικό Συμβούλιο με απόφαση του. 

6. Μετά από συνεννόηση με τις αρμόδιες Υπηρεσίες 
εισηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά 
Σωματεία προβαίνει στην έκδοση προγράμματος Λει¬ 
τουργίας Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα καθο¬ 
ρίζει τις προπονήσεις του ποδοσφαιρικού τμήματος. 


9. Εισηγείται στο Διοικητικό Συμβούλιο για την παραχώ¬ 
ρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και 
καθαριότητας. 

11. Φροντίζει και ελέγχει όλες τις Αθλητικές εγκατα¬ 
στάσεις που περιβάλλουν το Δημοτικό ή Κοινοτικό χώρο 
άθλησης. 

12. Σε περίπτωση ατυχήματος ή υγειονομικού επεισο¬ 
δίου οφείλει να εξασφαλίζει τα μέσα και τις διαδικασίες 
για άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοι¬ 
μότητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Αρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Χειρίζεται τα θέματα που έχουν σχέση με τους ερ¬ 
γαζόμενους στους Χώρους Αθλησης του Δήμου Μυτι¬ 
λήνης. 

2. Τηρεί ενημερωμένους με όλα τα απαραίτητα στοιχεία 
στους Υπηρεσιακούς Ατομικούς Φακέλους των Εργαζομέ¬ 
νων στους Χώρους Αθλησης του Δήμου Μυτιλήνης. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με τους Χώρους Άθλησης του Δήμου 
Μυτιλήνης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία 
με τους προϊστάμενους των άλλων γραφείων. 

5. Ευθύνεται για την έγκαιρη και σωστή εφαρμογή της 
Εργατικής Νομοθεσίας σε ότι αφορά τους Εργαζόμενους 
στους Χώρους Άθλησης του Δήμου Μυτιλήνης εισηγού- 
μενος ανάλογα στο Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των Εργαζομένων και 
ενημερώνει το Διοικητικό Συμβούλιο για κάθε απουσία 
ή ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του 
ετήσιου απολογισμού. 

9. Παρακολουθεί την κίνηση ΕΣΟΔΩΝ-ΕΞΟΔΩΝ των 
Χώρων Άθλησης του Δήμου Μυτιλήνης κατά τομέα δρα¬ 
στηριότητας και ενημερώνει έγκαιρα τις ενδιαφερόμενες 
Υπηρεσίες και το Διοικητικό Συμβούλιο. 

10. Προσδιορίζει τις τακτικές ανάγκες των Χώρων Άθλη¬ 
σης του Δήμου Μυτιλήνης σε ετήσια βάσει και προβαίνει 
στης προμήθειες διαφόρων υλικών. 

11. Διενεργεί διαγωνισμούς για μισθώσεις, εκμισθώσεις, 
προμήθειες που αφορούν τους Χώρους Άθλησης του 
Δήμου Μυτιλήνης σύμφωνα με τις διατάξεις που ισχύουν 
για τα Ν.Π.Δ.Δ. των ΟΤΑ . 

12. Φροντίζει για την σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων των 
Χώρων Άθλησης του Δήμου Μυτιλήνης. 

14. Φροντίζει για την μισθοδοσία και τις λοιπές παροχές 
στους εργαζόμενους. 

15. Φροντίζει για τις πληρωμές διαφόρων προμηθειών- 
έργων, καθώς και διαφόρων τελών, φόρων, χαρτοσή- 

μων, ΙΚΑ, κ.τ.λ. σύμφωνα με τις ισχύουσες διατάξεις των 
ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για τους Χώρους Αθλησης του Δήμου Μυτιλήνης. 

17. Φροντίζει για την διανομή του υλικού σύμφωνα με 
τον προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.τ,λ. σύμφωνα με τις 
διατάξεις περί Ν.Π.Δ.Δ. των ΟΤΑ . 

20. Συνεργάζεται με τα άλλα γραφεία για θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα των Χώρων Άθλησης του Δήμου Μυτι¬ 
λήνης για την άμεση παροχή υγειονομικής περίθαλψης 
στους ευρισκόμενους στους Χώρους Άθλησης του Δήμου 
Μυτιλήνης. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του γραφείου για την διεκπεραίωση 
οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ ΚΑΙ 
ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων έργων 
ή εμπειροτέχνη , όπως προβλέπεται από τις σχετικές 
διατάξεις για τα Δημόσια έργα . 

3. Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού των Χώρων Αθλησης του 
Δήμου Μυτιλήνης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

9. Συνεργάζεται με άλλο γραφείο για θέματα συναρ- 
μοδιότητας. 

10. Φροντίζει και έχει την ευθύνη για την συντήρηση 
“όλων των εγκαταστάσεων των Χώρων Αθλησης του Δή¬ 
μου Μυτιλήνης και συγκεκριμένα: 

• Των κτιριακών εγκαταστάσεων. 

• Των ηλεκτρολογικών εγκαταστάσεων. 

• Των υδραυλικών και θερμοϋδραυλικών εγκαταστά¬ 
σεων. 

• Των υπαίθριων εγκαταστάσεων. 

• Των ξυλουργικών εγκαταστάσεων. 

• Της πισίνας . 

• Του χλοοτάπητα. 

• Των κήπων - παρτεριών. 

• Κλάδευμα, κόψιμο χόρτων, λίπανση, ράντισμα, σκά¬ 
ψιμο. 


11. Την ευθύνη της χάραξης των γραμμών σε οποιοδή- 
ποτε αγωνιστικό χώρο, έχει το εν λόγω γραφείο. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση 
των αποστάσεων, τότε την εργασία αυτή την κάνει το 
εν λόγω γραφείο. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου Υ.Ε. Φύλακα Γενικών Καθηκόντων 
εργάτη, που έχει Υπηρεσία στο Γήπεδο αυτό. 

13. Φροντίζει για την συντήρηση και τον καθαρισμό 
της πισίνας και του πέριξ καταστρώματος σε καθη¬ 
μερινή βάση, παρακολούθηση της καταλληλότητας 
του νερού (ΡΗ και Χλωρίου) και αποστολή δείγμα¬ 
τος νερού για μικροβιολογικό έλεγχο σύμφωνα με 
τον Κανονισμό Λειτουργίας του Νομικού Προσώπου 
Δημοσίου Δικαίου των Χώρων Άθλησης του Δήμου 
Μυτιλήνης. 

14. Όταν γίνεται η ετήσια συντήρηση του Κολυμβητη¬ 
ρίου αυτό θα παραμείνει κλειστό κατά τη διάρκεια των 
εργασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή, επέκταση μη¬ 
χανολογικού, ηλεκτρολογικού, υδραυλικής εγκατά¬ 
στασης του σχεδίου των Χώρων Αθλησης του Δήμου 
Μυτιλήνης γίνεται σύμφωνα με τις ισχύουσες διατάξεις 
(ΔΚΚ). 

Μία φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου Μυτιλήνης και ελλείψει αυτής από την αρμόδια 
Υπηρεσία της Περιφερείας. 

Όπου λειτουργούν καυστήρες, λέβητες ΒΟΙΕΕΕΒ υπο¬ 
χρεωτικά θα γίνει συντήρηση δύο φορές το χρόνο α) 
είτε από υπάλληλο αντίστοιχης ειδικότητας β) είτε από 
ειδικό ιδιωτικό συνεργείο συντήρησης και θα διακόπτεται 
η λειτουργία του Κολυμβητηρίου ή του Γυμναστηρίου 
μετά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Εκπόνηση Αθλητικών και Πολιτιστικών προγραμμάτων 
που αφορούν σε προγράμματα μαζικού Αθλητισμού και 
μαζικής άσκησης. 

2. Διοργάνωση Αθλητικών και Πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμογής 
των προγραμμάτων και εκδηλώσεων και όταν απαιτείται 
τροποποίηση ή βελτίωση ή αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίηση 
των υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία με τα αθλητικά σωματεία και Συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα 
που υλοποιεί το Νομικό Πρόσωπο, με σκοπό τη διάδοση 
και την ανάπτυξη του αθλητικού πνεύματος σε όλους 
τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων Άθλησης του Δήμου Μυτιλή¬ 
νης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης 
και ο εντοπισμός τυχόν ελλείψεων και βλαβών του εξο¬ 
πλισμού τους γενικότερα. 

11. Φροντίδα για την εφαρμογή κανονισμών διεξαγωγής 
των διαφόρων Αθλημάτων της αρμοδιότητας τους. 

12. Μέριμνα για την αποφυγή ατυχημάτων κατά την ώρα 
της άθλησης των αθλουμένων στα τμήματα τους. 

13. Παροχή πρώτων Βοηθειών, περίθαλψης, αντιμετώ¬ 
πιση εκτάκτων περιστατικών (κακώσεων, τραυματισμών 
κ.λ.π.) όλων των αθλουμένων εντός των χώρων άθλη¬ 
σης. 

14. Τήρηση ατομικών καρτελών των αθλουμένων και 
σημείωση των επιδόσεων τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.Κ. (διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κ.α.) 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
πολιτιστικών καθώς και έκδοση, διακίνηση και διάθεση 
ενημερωτικού υλικού στους δημότες που έχουν σχέση 
με αυτές (προγράμματα, αφίσες κ.λ.π.) 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ ΤΩΝ ΧΩΡΩΝ 
ΑΘΛΗΣΗΣ ΤΟΥ ΔΗΜΟΥ ΜΥΤΙΛΗΝΗΣ 

• Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ’ (εισαγωγικός), Γ’ , Β’ και Α’ 
(καταληκτικός) σύμφωνα με τις ισχύουσες διατάξεις. 

• Οι θέσεις της κατηγορίας ΥΕ κατατάσσονται στους 
βαθμούς Ε'(εισαγωγικός), Δ’, Γ’, Β’ (καταληκτικός) σύμφωνα 
με τις ισχύουσες διατάξεις. 

• Τα προσόντα διορισμού των θέσεων περιγράφονται 
στα π.δ 50/2001, 37α/1987, 22/1990, π.δ. 347/2003 και π.δ. 
44/2005. 

• Οι θέσεις που προβλέπονται ανά κατηγορία και κλάδο 


είναι οι εξής: 

ΚΑΤΗΓΟΡΙΑ Τ.Ε. 

ΚΛΑΔΟΣ ΘΕΣΕΙΣ ΘΕΣΕΙΣ 

_ ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

Τ.Ε. Τεχνολόγων 
Μηχανικών ή 

Ηλεκτρολόγων 1 0 

Τ.Ε. Τεχνολόγων- 

Γ εωπόνων 1 0 

Τ.Ε. Διοικητικού- 

Λογιστικού 1 1 

Σύνολα 3 1 


ΚΑΤΗΓΟΡΙΑ Δ.Ε. 

ΚΛΑΔΟΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

Δ.Ε. Διοικητικών- 



Γ ραμματέων 

3 

2 

Δ.Ε. Νοσηλευτών 

1 

1 

Δ.Ε. Τεχνιτών/ 



Υδραυλικού 

1 

0 

Δ.Ε. Συντηρητού Κτιρίων- 


Πισίνας 

2 

2 

Δ.Ε. Ηλεκτρολογίας 0 

0 

Σύνολα 

7 

5 


ΚΑΤΗΓΟΡΙΑ Υ.Ε. 


ΚΛΑΔΟΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

Υ.Ε. Κλητήρων- Φυλάκων 0 

0 

Υ.Ε. Προσωπικού 



Καθαριότητας 

2 

2 

Υ.Ε. Εργάτες 



Γ εν. Καθηκ. 

3 

0 

Σύνολα 

5 

2 


ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

ΓΕΝΙΚΟ ΣΥΝΟΛΟ 

15 

8 


Προβλέπονται ακόμα έξι θέσεις (6) διαφόρων ειδικο¬ 
τήτων και κλάδων για την αντιμετώπιση εποχιακών πε¬ 
ριοδικών ή πρόσκαιρων αναγκών άρθρο 18 παράγραφος 
12 ν. 2503/1997. 

Άρθρο 7 

ΠΡΟΪΣΤΑΜΕΝΟΙ ΤΜΗΜΑΤΟΣ ΚΑΙ ΓΡΑΦΕΙΩΝ 

Α. Ο Προϊστάμενος του Τμήματος των Χώρων Αθλησης 
του Δήμου Μυτιλήνης προέρχεται από τις κατηγορίες: 

ΤΕ ή ΔΕ με Α' βαθμό, όπως ορίζουν ή ισχύουσες δια¬ 
τάξεις. 

Β. Ο Προϊστάμενος του Γραφείου Διοικητικών και Οικο¬ 
νομικών Υπηρεσιών προέρχεται από τις κατηγορίες: 

ΤΕ Διοικητικού Λογιστικού με Α' Βαθμό ή ΔΕ 
Διοικητικών/Γραμματέων με Α' βαθμό. 

Γ. Ο Προϊστάμενος του Γραφείου Συντήρησης και Κα¬ 
τασκευών των αθλητικών εγκαταστάσεων προέρχεται 
από τις κατηγορίες: 

ΤΕ Μηχανικών με Α' βαθμό ή ΔΕ Εργοδηγών - Τεχνι¬ 
κών με 

Α' βαθμό. 

Δ. Ο Προϊστάμενος του Γραφείου Αθλητικών και Πο¬ 
λιτιστικών Δραστηριοτήτων προέρχεται από τις κατη¬ 
γορίες: 

ΤΕ Διοικητικού Λογιστικού με Α' βαθμό ή ΔΕ Διοικητι¬ 
κών Γ ραμματέων, με Α' βαθμό. 

Αρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις που ισχύουν και για 
τους Ο.Τ.Α. 

Άρθρο 9 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γί αυτό. 

Άρθρο 10 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
προϋπολογισμού του Νομικού Προσώπου οικονομικού 
έτους 2006 ο οποίος ενισχύεται από τους ΚΑΠ ύψους 
260.000,00 ευρώ περίπου , εφόσον προσληφθούν όλοι και 
για τα επόμενα οικονομικά έτη το ύψος της δαπάνης δεν 
μπορεί να προσδιοριστεί. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 18 Ιουλίου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής 
Γ. ΒΑΘΡΑΚΟΥΛΗΣ 

-♦- 

Αριθμ. 18306 (3) 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Παλιανής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: του άρθρου 6 του ν. 2527/1997 «Τρο¬ 
ποποίηση & συμπλήρωση του ν. 2190/1994 και άλλες δι¬ 
ατάξεις». 

2. Τις εγκυκλίους του ΥΠ.ΕΣ.Δ.Δ.Α. υπ’ αριθμ. 5/2005 με 
υπ’ αριθμ. 5345/4.2.2005, ΔΙΠΠ/Φ.2.9/ΟΙΚ.2351/2.2.2006 και 
12935/10.3.2006. 

3. Την υπ’ αριθμ. 22/2006 απόφαση του Δ.Σ. με την οποία 
αποφασίζεται η πρόσληψη προσωπικού με σύμβαση μί¬ 
σθωσης έργου για το έτος 2006. 

4. Τις από 10.3.2006 γνωμοδοτήσεις της πληρεξούσιας 
Δικηγόρου από την οποία προκύπτει ότι η πρόσληψη του 
αναφερόμενου στην παραπάνω απόφαση προσωπικού 
δεν υποκρύπτει εξαρτημένη εργασία. 

5. Το υπ’ αριθμ. 32921/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γνωστοποιείται ότι στην υπ’ αριθμ. 
ΔΙΠΠ/Φ.ΕΓΚΡ.1/228/12080/22.6.2006 απόφαση της Επιτρο¬ 
πής του άρθρου 2 της ΠΥΣ 55/1998 εγκρίθηκαν για τους 
πρωτοβάθμιους ΟΤΑ της Περιφέρειας μας «συμβάσεις 
μίσθωσης έργου», αποφασίζουμε: 

Εγκρίνουμε τη σύναψη από το Δήμο Παλιανής σύμβα¬ 
σης μίσθωσης έργου για το έτος 2006 ως κατωτέρω: 

Α) Αριθμός ατόμων που θα απασχοληθούν: 

1. Ενός (1) ΔΕ βοηθού υδραυλικού 

2. Ενός (1) ΥΕ εργάτη 

Β) Χρονική διάρκεια απασχόλησης: Από την υπογραφή 
της σύμβασης μέχρι ένα έτος. 

Γ) Έργο που θα εκτελεσθεί Οι συνδέσεις αρδευτικών 
δικτύων. 

Δ) Συνολικό ποσό αμοιβής: 15.600,00 €, όπως ορίζεται 
ειδικότερα στην υπ’ αριθμ. 22/2006 απόφαση του Δ.Σ. 
του Δήμου Παλιανής. 

Ε) Τόπος εκτέλεσης του έργου: Δήμος Παλιανής. 


Στ) Το ανωτέρω έργο δεν ανάγεται στον κύκλο καθηκό¬ 
ντων του προσωπικού που υπηρετεί στο Δήμο Παλιανής. 

Με την παρούσα προκαλείται δαπάνη σε βάρος του 
προϋπολογισμού οικονομικού έτους 2006 του Δήμου συ¬ 
νολικού ποσού 15.600,00 €. 

Απαγορεύεται η ανανέωση ή η παράταση της σύμβασης 
που θα συναφθεί με την παρούσα. 

Ο Δήμος Παλιανής που κοινοποιείται η παρούσα, παρα- 
καλείται σε περίπτωση που οι ανωτέρω ανάγκες έχουν κα¬ 
λυφθεί σε προσωπικό είτε με μετάταξη είτε με πρόσληψη 
μόνιμου προσωπικού, να ενημερώσει απευθείας το ΥΠΕΣ- 
ΔΔΑ εντός πέντε ημερών από λήψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 23 Ιουνίου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 5803 (4) 

Έγκριση πρόσληψης προσωπικού με σύμβαση μίσθωσης 
έργου για τη λειτουργία του ΚΕΠ Δήμου Αγίου Νι¬ 
κολάου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 31 του ν. 3013/2002 (ΦΕΚ 
102/τ.Α7ΐ.5.2002) «Αναβάθμιση της Πολιτικής Προστασίας 
και άλλες διατάξεις». 

2. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση του ν. 2190/1994 και άλλες δια¬ 
τάξεις» (ΦΕΚ 206/Τ.Α78.10.1997). 

3. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

4. Τις υπ’ αριθμ. 8084/20.2.2003, 10025/24.5.2002, οικ. 
12700/2.7.2002, ΔΙΣΚΠΟ/Φ.1/ 14934/2.8.2002 και ΔΙΠΠ.ΕΠ,Ι/ 
14004/9.8.2002 σχετικές εγκυκλίους του ΥΠ.ΕΣ.Δ.Δ.Α. 

5. Τις διατάξεις της παρ. 1 του άρθρου 15 του ν. 
3260/2004 (ΦΕΚ-151 Α76.8.2004) σύμφωνα με τις οποίες 
για τις ανάγκες λειτουργίας των Κ.Ε.Π. επιτρέπεται ή 
απασχόληση φυσικών προσώπων με συμβάσεις μίσθω¬ 
σης έργου. Για τις συμβάσεις αυτές ισχύουν οι κείμενες 
διατάξεις, χωρίς να απαιτούνται οι προϋποθέσεις της 
Π.Υ.Σ. 55/1998. 

6. Το υπ’ αριθμ. ΟΔΕ ΚΕΠ/12690/17.7.2006 έγγραφο του 
ΥΠ.ΕΣ.Δ.Δ.Α. με το οποίο μας εστάλησαν πίνακες κατανο¬ 
μής συμβάσεων μίσθωσης έργου διάρκειας έως δώδεκα 
(12) μηνών για τη λειτουργία των Κέντρων Εξυπηρέτησης 
Πολιτών και συγκεκριμένα ενός (1) ατόμου για τη λειτουρ¬ 
γία του ΚΕΠ στο Δήμο Αγίου Νικολάου η σύμβαση του 
οποίου λήγει από 1.9.2006 έως 31.12.2006. 

7. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών και 
μεταβίβαση εξουσίας υπογραφής «Με Εντολή Γ ενικού 
Γ ραμματέα» αποφάσεων, εγγράφων, και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας Κρήτης, όπως έχει τροπο¬ 
ποιηθεί και ισχύει. 

8. Την από 8.4.2002 γνωμοδότηση του Νομικού Συμβούλου 
της ΚΕΔΚΕ, με την οποία γνωμοδοτείται ότι οι εργασίες που 
θα προσφέρει το προσωπικό που θα προσληφθεί με συμβά¬ 
σεις έργου, όπως αυτές περιγράφονται κατωτέρω, μπορούν 

να αποτελέσουν αντικείμενο σύμβασης μίσθωσης έργου 
χωρίς να υποκρύπτει εξαρτημένη εργασία, αποφασίζουμε: 

Εγκρίνουμε τη σύναψη από το Δήμο Αγίου Νικολάου, 
σύμβασης μίσθωσης έργου για την υποστήριξη και τη 
παραγωγική λειτουργία του Κέντρου Εξυπηρέτησης Πο¬ 
λιτών ως κατωτέρω: 

Α) Αριθμός ατόμων που θα απασχοληθούν:Ένα (1) άτο¬ 
μο. 

Β) Χρονική διάρκεια απασχόλησης: Δώδεκα (12) μήνες. 

Γ) Αμοιβή: Η αμοιβή ορίζεται σε 10560,00 € ετησίως 
μέχρι τη συμπλήρωση χρονικού διαστήματος 24 μηνών, 
κατά το οποίο το έργο συγχρηματοδοτείται από το 
Επιχειρησιακό πρόγραμμα «Κοινωνία της Πληροφορίας», 
Μέτρο 2.2. Για το χρονικό διάστημα πλέον του 24μηνου 
η αμοιβή ορίζεται σε 12.000,00 € ετησίως και χρηματο¬ 
δοτείται από τον Τακτικό Προϋπολογισμό. 

Δ) Έργο που θα εκτελεσθεί: α) Η παροχή διοικητικών 
πληροφοριών και η διεκπεραίωση υποθέσεων πολιτών 
από την υποβολή της αίτησης μέχρι την έκδοση της τε¬ 
λικής πράξης σε συνεργασία με τις καθ' ύλην αρμόδιες 
υπηρεσίες μέσω ψηφιοποιημένων βάσεων δεδομένων που 
θα εγκαταστήσει. β) Η κατάρτιση βάσεων δεδομένων με 
πληροφορίες τοπικού ενδιαφέροντος και η παράδοση του 
ολοκληρωμένου συστήματος σε λειτουργία. Ε) Τόπος εκτέ¬ 
λεσης του έργου: Το κτίριο που στεγάζεται το ΚΕΠ. 

ΣΤ) Το ανωτέρω έργο δεν ανάγεται στο κύκλο των 
καθηκόντων του προσωπικού που υπηρετεί στο Δήμο 

Ζ) Οι συμβάσεις λήγουν από τη χρονική στιγμή που θα 
στελεχωθεί το ΚΕΠ με μόνιμο προσωπικό. 

Η) Σε περίπτωση αποχώρησης, παραίτησης, διακοπής 
κ.λ.π. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση σε 
συνέχεια της προηγούμενης που διακόπηκε, χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ, η οποία 
θα πρέπει να έχει ενημερωθεί από την αρμόδια υπηρεσία 
των Ο.Τ.Α. Α' Βαθμού. 

Θ) Οι συμβάσεις μίσθωσης έργου τις οποίες διανύουν 
τα ΚΕΠ την παρούσα περίοδο και λήγουν από 1.9.2006 
έως 31.12.2006 θα πρέπει να έχουν λυθεί με κοινή από¬ 
φαση των δύο μερών έως την 30.8.2006 και οι νέες συμ¬ 
βάσεις να υπογραφούν την επόμενη εργάσιμη. 

I) Κάθε σύμβαση θα συναφθεί ηλεκτρονικά και θα 
αποσταλεί με το ταχυδρομείο στην ΟΔΕ του ΥΠΕΣΔΔΑ 
μαζί με την κοινή απόφαση λύσης της προηγούμενης 
σύμβασης. 

Από τις διατάξεις της παρούσας απόφασης δεν προκα- 
λείται δαπάνη σε βάρος του πρ/σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 21 Ιουλίου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 5836 (5) 

Έγκριση πρόσληψης προσωπικού με σύμβαση μίσθωσης 
έργου για τη λειτουργία του ΚΕΠ Δήμου Μακρύ Για- 
λού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 31 του ν. 3013/2002 (ΦΕΚ 
102/τ.Α'/1.5.2002) «Αναβάθμιση της Πολιτικής Προστασίας 
και άλλες διατάξεις». 


2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». (ΦΕΚ 206/τ.Α78.10.1997). 

3. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

4. Τις υπ’ αριθμ. 8084/20.2.2003,10025/24.5.2002,12700/ 
2.7.2002, ΔΙΣΚΠΟ/Φ.Ι/οικ.14934/2.8.2002 και ΔΙΠΠ.ΕΠ. 1/ 
14004/9.8.2002 σχετικές εγκυκλίους του ΥΠ.ΕΣ.Δ.Δ.Α. 

5. Τις διατάξεις της παρ. 1 του άρθρου 15 του ν. 3260/ 
2004 (ΦΕΚ-151 Α76.8.2004) σύμφωνα με τις οποίες για 
τις ανάγκες λειτουργίας των Κ.Ε.Π. επιτρέπεται ή απα¬ 
σχόληση φυσικών προσώπων με συμβάσεις μίσθωσης 
έργου. Γ ια τις συμβάσεις αυτές ισχύουν οι κείμενες δια¬ 
τάξεις, χωρίς να απαιτούνται οι προϋποθέσεις της Π.Υ.Σ. 
55/1998. 

6. Το υπ’ αριθμ. ΟΔΕ ΚΕΠ/12690/17.7.2006 έγγραφο του 
ΥΠ.ΕΣ.Δ.Δ.Α. με το οποίο μας εστάλησαν πίνακες κατανο¬ 
μής συμβάσεων μίσθωσης έργου διάρκειας έως δώδεκα 
(12) μηνών για τη λειτουργία των Κέντρων Εξυπηρέτη¬ 
σης Πολιτών και συγκεκριμένα δύο (2) ατόμων για τη 
λειτουργία του ΚΕΠ στο Δήμο Μακρύ Γιαλού η σύμβαση 
των οποίων λήγει από 1.9.2006 έως 31.12.2006. 

7. Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «Ορισμός Εισηγητών και 
μεταβίβαση εξουσίας υπογραφής «Με Εντολή Γ ενικού 
Γ ραμματέα» αποφάσεων, εγγράφων, και άλλων πράξεων 
στον Γενικό Διευθυντή, στους Προϊσταμένους Διευθύν¬ 
σεων και Προϊσταμένους Τμημάτων και Γραφείων των 
Υπηρεσιών της Περιφέρειας Κρήτης, όπως έχει τροπο¬ 
ποιηθεί και ισχύει. 

8. Την από 8.4.2002 γνωμοδότηση του Νομικού Συμ¬ 
βούλου της ΚΕΔΚΕ, με την οποία γνωμοδοτείται ότι οι 
εργασίες που θα προσφέρει το προσωπικό που θα προ- 
σληφθεί με συμβάσεις έργου, όπως αυτές περιγράφονται 
κατωτέρω, μπορούν να αποτελέσουν αντικείμενο σύμβα¬ 
σης μίσθωσης έργου χωρίς να υποκρύπτει εξαρτημένη 
εργασία, αποφασίζουμε: 

Εγκρίνουμε τη σύναψη από το Δήμο Μακρύ Γ ιαλού, 
σύμβασης μίσθωσης έργου για την υποστήριξη και τη 
παραγωγική λειτουργία του Κέντρου Εξυπηρέτησης Πο¬ 
λιτών, ως κατωτέρω: 

Α) Αριθμός ατόμων που θα απασχοληθούν: Δύο (2) 
άτομα. 

Β) Χρονική διάρκεια απασχόλησης: Δώδεκα (12) μή¬ 
νες. 

Γ) Αμοιβή: Η αμοιβή ορίζεται σε 10560,00 € ετησίως 
μέχρι τη συμπλήρωση χρονικού διαστήματος 24 μηνών, 
κατά το οποίο το έργο συγχρηματοδοτείται από το 
Επιχειρησιακό πρόγραμμα «Κοινωνία της Πληροφορίας», 
Μέτρο 2.2. Γ ια το χρονικό διάστημα πλέον του 24μηνου 
η αμοιβή ορίζεται σε 12.000,00€ ετησίως και χρηματο¬ 
δοτείται από τον Τακτικό Προϋπολογισμό. 

Δ) Έργο που θα εκτελεσθεί: α) Η παροχή διοικητικών 
πληροφοριών και η διεκπεραίωση υποθέσεων πολιτών 
από την υποβολή της αίτησης μέχρι την έκδοση της 
τελικής πράξης σε συνεργασία με τις καθ’ ύλην αρμόδιες 
υπηρεσίες μέσω ψηφιοποιημένων βάσεων δεδομένων που 
θα εγκαταστήσει. β) Η κατάρτιση βάσεων δεδομένων με 
πληροφορίες τοπικού ενδιαφέροντος και η παράδοση 
του ολοκληρωμένου συστήματος σε λειτουργία. 

Ε) Τόπος εκτέλεσης του έργου: Το κτίριο που στεγά¬ 
ζεται το ΚΕΠ. 

ΣΤ) Το ανωτέρω έργο δεν ανάγεται στο κύκλο των 
καθηκόντων του προσωπικού που υπηρετεί στο Δήμο. 

Ζ) Οι συμβάσεις λήγουν από τη χρονική στιγμή που θα 
στελεχωθεί το ΚΕΠ με μόνιμο προσωπικό. 

Η) Σε περίπτωση αποχώρησης, παραίτησης, διακοπής 
κ.λ.π. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση σε 
συνέχεια της προηγούμενης που διακόπηκε, χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ, η οποία 
θα πρέπει να έχει ενημερωθεί από την αρμόδια υπηρεσία 
των Ο.Τ.Α. Α' βαθμού. 

Θ) Οι συμβάσεις μίσθωσης έργου τις οποίες διανύουν 
τα ΚΕΠ την παρούσα περίοδο και λήγουν από 1.9.2006 
έως 31.12.2006 θα πρέπει να έχουν λυθεί με κοινή από¬ 
φαση των δύο μερών έως την 30.8.2006 και οι νέες συμ¬ 
βάσεις να υπογραφούν την επόμενη εργάσιμη. 

I) Κάθε σύμβαση θα συναφθεί ηλεκτρονικά και θα απο¬ 
σταλεί με το ταχυδρομείο στην ΟΔΕ του ΥΠΕΣΔΔΑ μαζί 
με την κοινή απόφαση λύσης της προηγούμενης σύμ¬ 
βασης. Από τις διατάξεις της παρούσας απόφασης δεν 
προκαλείται δαπάνη σε βάρος του πρ/σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 21 Ιουλίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 18289 (6) 

Έγκριση πρόσληψης προσωπικού με σύμβαση μίσθωσης 
έργου από το Δημοτικό Στάδιο Αρχανών «Μαρκομι- 
χελάκειο». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: του άρθρου 6 του ν. 2527/1997 «Τρο¬ 
ποποίηση & συμπλήρωση του ν. 2190/1994 και άλλες δι¬ 
ατάξεις». 

2. Τις εγκυκλίους του ΥΠ.ΕΣ.Δ.Δ.Α. υπ’ αριθμ. 5/2005 με 
υπ’ αριθμ. 5345/4.2.2005, ΔΙΠΠ/Φ.2.9/ΟΙΚ.2351/2.2.2ΘΘ6 και 
12935/10.3.2006. 

3. Την υπ’ αριθμ. 2/2006 απόφαση του Δ.Σ. με την οποία 
αποφασίζεται η πρόσληψη προσωπικού με σύμβαση μί¬ 
σθωσης έργου για το έτος 2006. 

4. Την από 28.2.2006 γνωμοδότηση του Πληρεξούσιου 
Δικηγόρου του Οργανισμού από την οποία προκύπτει ότι 
η πρόσληψη του αναφερόμενου στην παραπάνω απόφα¬ 
ση προσωπικού δεν υποκρύπτει εξαρτημένη εργασία. 

5. Το υπ’ αριθμ. 32921/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γνωστοποιείται ότι στην υπ’ αριθμ. 
ΔΙΠΠ/Φ.ΕΓΚΡ.1/228/12080/22.6.2006 απόφαση της Επιτρο¬ 
πής του άρθρου 2 της ΠΥΣ 55/1998 εγκρίθηκαν για τους 
πρωτοβάθμιους ΟΤΑ της Περιφέρειας μας «συμβάσεις 
μίσθωσης έργου», αποφασίζουμε: 

Εγκρίνουμε τη σύναψη από το Δημοτικό Στάδιο Αρχα¬ 
νών «Μαρκομιχελάκειο» σύμβασης μίσθωσης έργου για 
το έτος 2006 ως κατωτέρω: 


Α) Αριθμός ατόμων που θα απασχοληθούν: 

Ενός (1) Καθηγητή Φυσικής Αγωγής 

Β) Χρονική διάρκεια απασχόλησης: Από την υπογραφή 
της σύμβασης μέχρι ένα έτος. 

Γ) Έργο που θα εκτελεσθεί: Η υλοποίηση αθλητικών 
προγραμμάτων του Δημοτικού Σταδίου. 

Δ) Συνολικό ποσό αμοιβής: 14.500,00 €, όπως ορίζεται 
ειδικότερα στην υπ’ αριθμ. 2/2006 απόφαση του Δ.Σ. του 
Δημοτικού Σταδίου Αρχανών «Μαρκομιχελάκειο. 

Ε) Τόπος εκτέλεσης του έργου: Δημοτικό Στάδιο Αρ¬ 
χανών «Μαρκομιχελάκειο. 

Στ) Το ανωτέρω έργο δεν ανάγεται στον κύκλο κα¬ 
θηκόντων του προσωπικού που υπηρετεί στο Δημοτικό 
Στάδιο Αρχανών «Μαρκομιχελάκειο. 

Με την παρούσα προκαλείται δαπάνη σε βάρος του 
προϋπολογισμού οικονομικού έτους 2006 του Οργανι¬ 
σμού συνολικού ποσού 14.500,00 €. 

Απαγορεύεται η ανανέωση ή η παράταση της σύμβασης 
που θα συναφθεί με την παρούσα. 

Το Δημοτικό Στάδιο Αρχανών «Μαρκομιχελάκειο που 
κοινοποιείται η παρούσα, παρακαλείται σε περίπτωση 
που οι ανωτέρω ανάγκες έχουν καλυφθεί σε προσωπικό 
είτε με μετάταξη είτε με πρόσληψη μόνιμου προσωπι¬ 
κού, να ενημερώσει απευθείας το ΥΠΕΣΔΔΑ εντός πέντε 
ημερών από λήψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 26 Ιουνίου 2006 

Ο Γ ενικός Γ ραμματέας Περιφέρειας Κρήτης 
ΣΕΡΑΦΕΙΜ ΤΣΟΚΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 520/27.4.2006 τεύχος Β' πού δημοσιεύθηκε η 
υπ’ αριθμ. 1617/3.4.2006 απόφαση μας και αφορά την από¬ 
κτηση Ελληνικής Ιθαγένειας της ομογενούς ΜΠΟΛΙΕΒΑ 
ΑΛΕΞΑΝΔΡΑΣ χηρ. Ματθαίου θυγατέρα του Αγκαφάνωβ 
Θωμά και της Ελίσω, και εξελληνισμού του επωνύμου 
της από ΜΠΟΛΙΕΒΑ σε ΠΟΛΙΑΝΙΔΟΥ επιφέρεται η εξής 
διόρθωση του Γ ενικού Γ ραμματέα της Περιφέρειας Ανατ. 
Μακεδ. - Θράκης. 

Από το εσφαλμένο «ΜΠΟΛΙΕΒΑ ΑΛΕΞΑΝΔΡΑΣ χηρ. Ματ¬ 
θαίου θυγατέρα του Αγκαφάνωβ Θωμά και της Ελίσω, 
και εξελληνισμού του επωνύμου της από ΜΠΟΛΙΕΒΑ σε 
ΠΟΛΙΑΝΙΔΟΥ», 

στο σωστό: «ΜΠΟΛΙΕΒΑ ΑΛΕΞΑΝΔΡΑΣ χηρ. Ματθαί¬ 
ου θυγατέρα του Αγκαφάνωβ Θωμά και της Ελίσω, και 
εξελληνισμού του επωνύμου της από ΜΠΟΛΙΕΒΑ σε ΜΠΟ- 
ΛΙΑΝΙΔΟΥ.». 

(Από την Περιφέρεια Ανατολικής Μακεδονίας - 

Θράκης) 

